stanford-oval/wikipedia huggingface dataset:
לואיס קלדרה
קריירה פוליטית בקליפורניה

בין השנים 1992–1997 כיהן קלדרה כחבר האספה המדינתית של קליפורניה. הוא היה נציגם של כמעט 400,000 תושבים של מחוז הבחירה ה-46 של קליפורניה, שמקיף את אזור דאונטאון לוס אנג'לס. כחבר האספה הוא שימש כיושב ראש ועדת הבנקאות והפיננסים, כיושב ראש ועדת ההכנסות והמיסוי וכיושב ראש ועדת התקציב.
מזכיר הצבא

עוד לפני תום תקופת כהונתו השלישית באספה המדינתית, התפטר קלדרה כדי לשרת כמנהל המועצה לשירות לאומי וקהילתי ובתפקיד זה הוא שימש בין השנים 1997–1998.
במאי 1998 מונה קלדרה על ידי הנשיא ביל קלינטון כמזכיר הצבא של ארצות הברית. ב-2 ביולי אותה שנה הוא הושבע לתפקיד על ידי מזכיר ההגנה ויליאם כהן. בתפקיד זה הוא כיהן עד תום נשיאותו של קלינטון בינואר 2001.
נשיא אוניברסיטת ניו מקסיקו

לאחר תום כהונתו כמזכיר הצבא שימש קלדרה כסגן הנגיד לקידום האוניברסיטה של אוניברסיטת המדינה של קליפורניה.
באוגוסט 2003 מונה קלדרה כנשיא ה-18 של אוניברסיטת ניו מקסיקו ובתפקיד זה הוא שימש עד ינואר 2006. בחירתו של קלדרה כנשיא האוניברסיטה הייתה שנויה במחלוקת, בהתחשב בכך שהיא לא אושרה על ידי סגל האוניברסיטה. בהצבעת מועצת הסגל של האוניברסיטה הצביעו נגד מינויו 78%. סטודנטים רבים באוניברסיטה צינו שלקלדרה לא היה תואר דוקטור ושבתוקף תפקידו הוא היה אמור לפקח על מועמדים לתואר דוקטור. בנוסף, אחרים בחרו לציין שהיו לקלדרה לא מעט ניגודי עניינים כמזכיר הצבא לשעבר וכחבר בכמה מועצות מנהלים.
על פי החוזה של קלדרה עם האוניברסיטה הוא קיבל מינוי קבוע כחבר סגל ההוראה של בית הספר למשפטים, אף על פי שהוא מעולם לא לימד משפטים קודם למינויו.
תפקידים נוספים

קלדרה שימש כחבר בדירקטוריון של בנק אינדי'מק מ-2002 ועד לנפילתו והלאמתו ביולי 2009. במקביל ועד ינואר 2009 הוא שימש כחבר הדירקטוריון של סאות'ווסט איירליינס.
ראש המשרד הצבאי בבית הלבן

עם תחילת נשיאותו של ברק אובמה, ב-20 בינואר 2009, הוא מינה את קלדרה כראש המשרד הצבאי בבית הלבן. ב-24 באפריל אותה שנה הוא אישר טיסה שבה מטוס בואינג vc25 (גרסה צבאית של בואינג 747 שמשמש כאייר פורס 1 בזמן שהנשיא טס בו) טס כשבעקבותיו טס F-16 פייטינג פלקון בגובה נמוך מעל העיר ניו יורק ומעל ניו ג'רזי. מטרת המשימה הייתה "ליצור צילום אייקוני של המטוס הנשיאותי, בדומה לצילום שבוצע כמה שנים קודם לכן מעל הגרנד קניון.
בעוד שלרשות התעופה הפדרלית ולמספר רשויות מקומיות ניתנה הודעה מוקדמת על הטיסה, בעלי תפקידים רשמיים רבים והציבור לא יודעו עליה. הטיסה מעל האזור הפיננסי של דרום מנהטן יצרה פאניקה. רבים חששו שמדובר על מתקפת טרור דוגמת זו שבוצעה בפיגועי 11 בספטמבר או מתקפה שסוכלה בשל מטוס הקרב שליווה את המטוס הנשיאותי. חשש זה גרם לאנשים רבים לנטוש את משרדיהם בבניינים הגדולים ולהתפנות מהם במהירות.
משטרת העיר ניו יורק הודיעה ש"רשויות פדרליות" הורו להם לא לחשוף לציבור מידע על הטיסה טרם קיומה. הנשיא אובמה לא יודע אף הוא מראש על הטיסה. כמו ראש עיריית ניו יורק מייקל בלומברג, למד הנשיא אובמה על התקרית רק לאחר שההפרעה שהיא גרמה דווחה כבר באמצעי התקשורת.
בעקבות התקרית בוצעה בדיקה מעמיקה וחיצי הביקורת הופנו כלפי קלדרה. פקידי הבית הלבן אמרו שהנשיא אובמה רתח מזעם ושהוא בכל אופן לא ראה שום צורך בתמונה נוספת של האייר פורס 1. ראש העיר בלומברג גינה את ביצוע הטיסה בגובה כה נמוך ללא שום הודעה מוקדמות, באומרו שהוא עצמו לא יודע עליה כראוי, שהוא זעם ושההחלטה על קיום הטיסה העידה על "שיפוט לקוי". סנאטור ג'ון מקיין ציין הטיסה הייתה "שיקול צבאי לקוי ביסודו והיוותה שימשו בלתי ראוי במשאבי מחלקת ההגנה". עלות הטיסה הגיעה על פי המדווח ל-328,835 דולר. פרשנים ציינו שהוצאה כזאת הייתה אמורה להיות השיקול אם לקיים את הטיסה אם לאו. צורכי זמן הטיסה של המטוס מכתיבים את הצורך בטיסות אימון סדירות, והטיסה לא נכללה בשגרת האימונים של המטוס.
לאחר פגישה של קלדרה עם בכירי הבית הלבן, פורסמה התנצלות פומבית בה נאמר, "בשבוע שעבר אישרתי משימת טיסה מעל ניו יורק. אני לוקח על עצמי את האחריות על ההחלטה. בעוד שהרשויות הפדרליות נקטו בצעדים המתאימים ליידע את רשויות המדינה והרשויות המקומיות בניו יורק ובניו ג'רזי, ברור שהפעולה גרמה למבוכה ולהפרעה. אני מתנצל ומקבל על עצמי את האחריות על כל מצוקה שהטיסה גרמה".
בעקבות חקירה שנערכה על הדרך בה התקבלה ההחלטה על קיום הטיסה, ושנוהלה על ידי סגן ראש סגל הבית הלבן ג'ים מסינה, הודיע קלדרה ב-8 במאי 2009 על התפטרותו, שנכנסה לתוקף ב-22 במאי. בממצאי החקירה בלט הסברו של קלדרה מדוע הוא לא קרא את הודעת הדואר האלקטרוני שנשלח מסגנו, ג'ורג' מאליגן: "במהלך התשאול, קלדרה הציג הסבר נוסף על כך שלא קרא את ההודעה. כאשר הוא שב ממקסיקו, הוא סבל מכיווצי שרירים בגבו. הרופאים רשמו לו משככי כאבים שהקשו עליו לשהות במשרד והוא הלך לביתו מוקדם במשך כמה ימים".
לאחר פרישתו

ביוני 2010 מונה קלזדרה כסגן נשיא לכנון של מוסד ג'ק קנט קוק, מוסד ללא כוונת רווח שהעניק 1,200 מלגות בשוויו של יותר מ-60 מיליון דולר לסטודנטים בעלי הישגים גבוהים והכנסה נמוכה ושהעביר מענקים בשווי של 46 מיליון דולר למוסדות ללא כוונת רווח בעלי מטרות דומות. במרץ 2012 הוא סיים את כהונתו בארגון זה.
קלדרה משמש כמרצה מחוץ למניין למשפטים בתוכנית לחוק ולמשפט של אמריקן יוניברסיטי.
הערות שוליים

↑  "President-elect Barack Obama names Louis Caldera Director of White House Military Office" (Press release). Office of the President-Elect. December 2, 2008. Archived from the original on December 11, 2012.
↑  "Louis Caldera: 1956—: Educational Administrator Biography - Rose From Cadet To Army Secretary, Emphasized And Improved Education Opportunities In Army, Worked Toward Diversity In Army And Universities". Hispanic Biographies Vol 3. p. 3542.
↑  Fonseca, Felicia (January 25, 2006). "Caldera to resign August 1 as UNM president". Daily Lobo. Associated Press. Archived from the original on May 3, 2009.
↑  Michelle Malkin, Culture of Corruption: Obama and His Team of Tax Cheats, Crooks, and Cronies, Regnery Publishing, 2010, p. 210.
↑  "'Furious' Obama orders review of NY plane flyover" CNN, April 28, 2009
↑  Caldera's Resignation Letter"
↑  "MEMORANDUM FOR THE WHITE HOUSE DEPUTY CHIEF OF STAFF" (PDF). The White House. 2009-05-09. Archived from the original on 2016-06-27.
↑  "Louis Caldera to Join Jack Kent Cooke Foundation". 2010-06-08. Archived from the original on 2011-08-07.
↑  "Faculty". American University Washington College of Law.
המטוס הנשיאותי אייר פורס 1 כפי שצולם מעל פסל החירות בעת הטיסה בשמי העיר ניו יורק, טיסה שבעקבותיה התפטר קלדרה מתפקידו כראש המשרד הצבאי בבית הלבן.
מאזי סטאר

| --- | --- |

 מקום הקמה:  סנטה מוניקה 
 תקופת הפעילות:  1988–1997 2012–הווה
 סוגה:  רוק אלטרנטיבי, רוק פסיכדלי, אינדי רוק, פולק, שוגייז, דרים פופ
 חברת תקליטים:  ראף טרייד, קפיטול רקורדס 
 פרופיל ב-IMDb
 חברים
 הופ סנדובל דייוויד רובאק סוקי איוורס קית' מיטשל קולם אוקלוסיג ג'וש יין
 חברים לשעבר
 ויליאם קופר ג'יל אימרי
 
סולנית ההרכב, הופ סנדובל
מאזי סטאר (באנגלית: Mazzy Star) הייתה להקת רוק אלטרנטיבי אמריקאית שהוקמה בסנטה מוניקה, קליפורניה בשנת 1989. דייוויד רובאק והופ סנדובל מהווים כמרכז היצירתי של הלהקה; סנדובל כתבה את מילות השירים ורובאק הלחין את רוב החומרים של הלהקה.
היסטוריה

אלבום הבכורה של ההרכב, "She Hangs Brightly", יצא בשנת 1990 והשמעת הבכורה שלו נעשתה בחברת התקליטים "Rough Trade Records". סגנון המוזיקה באלבום הוא פוסט-פאנק ורוק פסיכדלי. האלבום מושפע מלהקות כמו הדלתות והוולווט אנדרגראונד. את רוב החומר של האלבום הקדישה הלהקה לכתיבת בלדות כבדות בסגנון אקוסטי ובלוז. מאזי סטאר חתמה על חוזה עם חברת התקליטים "קפיטול רקורדס" אשר הפיקה לה גם את האלבום הראשון שלה.
האלבום השני, "So Tonight That I Might See", יצא לאור בשנת 1993 וזכה להצלחה, הוא הניב את השיר המפורסם של הלהקה "Fade into You". הסינגל נכנס ל-Top 50 במצעד האמריקאי והבריטי. כמו כן ביצעה הלהקה באלבום את "בלדת חמשת המיתרים" שכתב ארתור לי (מלהקת LOVE).
האלבום השלישי של ההרכב, "Among My Swan", יצא בשנת 1996 ופחות הצליח באופן מסחרי. הסינגל "Flowers In December" נכנס ל-Top 40 במצעד הבריטי.
אחרי שחרור האלבום השלישי יצאה הלהקה לסיבוב הופעות בשנת 1997, אחרי שתיקה של שלוש שנים. במקביל, סנדובל הופיעה ושיתפה פעולה עם הלהקות "The Jesus and Mary Chain" ו"The Chemical Brothers".
בשנת 2000 הלהקה חזרה לסיבוב הופעות קטן באירופה, אשר כלל שירים חדשים.
בשנת 2001 הוציאה סנדובל את אלבום הסולו הראשון שלה עם להקת הליווי "The Warm Inventations".
בנובמבר 2003 הופיעה מאזי סטאר בפעם האחרונה לפני הפסקה של מספר שנים. בשנת 2009, בריאיון לעיתון "רולינג סטון", סנדובל אישרה שהלהקה עדיין קיימת ועובדת על אלבומה הרביעי.
ביוני 2012 הלהקה התאחדה שוב וחזרה לסיבוב הופעות בארצות הברית ואירופה.
בשנת 2013 הוציאה הלהקה את האלבום האחרון "Seasons of Your Day", שקיבל ביקורות חיוביות.
ביוני 2018, הלהקה התאחדה לסדרת ההופעות הראשונה שלהם בחמש שנים, בהופעה של שלושה לילות רצופים בבית האופרה של סידני. באותו חודש, הלהקה פרסמה מיני-אלבום חדש תחת השם "Still".
דייוויד רובאק נפטר ממחלת הסרטן ביום 24 בפברואר 2020.
דיסקוגרפיה

"She Hangs Brightly" ‏ (1990)
"So Tonight That I Might See" ‏ (1993)
"Among My Swan" ‏ (1996)
"Seasons of Your Day" ‏ (2013)
"Still" ‏ (2018)
הערות שוליים

↑  Slotnik, Daniel E. (2020-02-26). "David Roback, 61, a Founder of the Band Mazzy Star, Is Dead". The New York Times (באנגלית אמריקאית). ISSN 0362-4331. נבדק ב-2021-07-14.
| --- | --- |
בקרת זהויות :  NLI: 987007408405605171  BnF: cb13998089h (data)  GND: 10294050-2  ISNI: 0000 0001 1091 0727  LCCN: no98016122  MusicBrainz: c48d4327-8122-4286-af66-05e1ee6ac4d8  NKC: xx0159129  VIAF: 144456516   WorldCat (עם VIAF): 144456516
לז אסקלדס

| --- | --- |

 מדינה:  אנדורה אנדורה
 מחוז:  אסקלדס-אנגורדני
 תאריך ייסוד:  1978
 גובה:  1,053 מטרים
 אוכלוסייה:  ‏
  ‑ בעיר:  16,391 (2009)
 קואורדינטות:  42°30′32″N 1°32′49″E﻿ / ﻿42.508806°N 1.547012°E﻿ / 42.508806; 1.547012
  מפת מיקום  מפה מפורטת   (למפת אנדורה מוגדלת) אנדורה לה ולה קניליו סנט ז'וליה דה לוריה אל סראט אנקאם צרפת ספרדלס אסקלדס(למפת אנדורה רגילה) אנדורה לה ולה קניליו סנט ז'וליה דה לוריה אל סראט אנקאם צרפת ספרדלס אסקלדס  he tabBackground:;tabBorder:#aaa;defaultTab:0;
 
לס אסקלדס (בקטלאנית: Les Escaldes) היא העיר השנייה בגודלה בנסיכות אנדורה. העיר ממוקמת בהרי הפירנאים, בין צרפת לספרד, בסמוך לעיר הבירה של הנסיכות, אנדורה לה ולה. מספר התושבים נכון לשנת 2009 עמד על כ-16,391.
גאוגרפיה

העיר נמצאת בדרום מזרח המדינה, בגובה 1,053 מטרים מעל גובה פני הים, במפגש שני נחלים.
אקלים העיר ממוזג, החורפים קרים, והקיץ יבש. הטמפרטורה נעה בין 1- מעלות בממוצע בחודש ינואר ל-20 מעלות בממוצע בחודש יולי. כמות המשקעים הממוצעת בעיר - 808 מ"מ גשם בשנה.
כלכלה

כמו ברוב ערי אנדורה, עיקר כלכלת העיר מבוססת על תיירות. במקום מעיינות חמים רבים, הפעילים עוד מהתקופה הרומית. המקום ידוע במיוחד בריקוד המסורתי שלו המכונה "סנטה אנה" (בקטלאנית: Santa Anna). בנוסף, במקום תעשיית טקסטיל ענפה, הפעילה מאז ימי הביניים.
ראו גם

אנדורה לה ולה
הערות שוליים

↑  Les Escaldes, Enciclopèdia Catalana (הקישור אינו פעיל, 8 במאי 2017)
| --- | --- |
בקרת זהויות :  NLI: 987007533216405171  LCCN: n95099698  VIAF: 305856503   WorldCat (עם VIAF): 305856503
לומנאו סמברה

| --- | --- |

Lumeneo SMERA
 מאפיינים כלליים
 יצרן:  Lumeneo
 שנות ייצור:  2008–2013
 הרכבה:  צרפת צרפת
 אורך:  2,500 מ"מ
 רוחב:  960 מ"מ
 גובה:  1,500 מ"מ
 משקל:  350 ק"ג (ריק)
 בסיס גלגלים:  1,480 מ"מ
 מפרט טכני
 מנוע:  40 כ"ס (2 מנועים אשר מפיקים 20 כ"ס - כל אחד) (מנוע חשמלי) (נטען על ידי סוללת ליתיום, הספק סוללה 10 kWh, משקל הסוללה 80 ק"ג)
 מהירות מרבית:  110 ק"מ
 צריכת דלק:  טווח טעינה - 100 ק"מ
לומנאו סמברה (בצרפתית: Lumeneo SMERA) היא מכונית מיקרו, 2 דלתות, 2 מושבים בטור (1 קדמי, 1 אחורי), המוגדרת כמכונית חשמלית אשר יוצרה על ידי יצרנית הרכב Lumeneo הצרפתית בשנת 2013.
לומנאו סמברה

יוצרו 10 יחידות. במאי 2013, נמכרה היחידה הראשונה, אבל היצרן Lumeneo הכריזה על פשיטת רגל, בנובמבר 2013 לאחר מכירת 10 יחידות מהדגם.
מכונית הקונספט של הדגם, הוצגה לראשונה בתערוכת הרכב של פריז בשנת 2008, ובשנת 2010 הוצגה בתערוכת הרכב הבינלאומית בז'נבה.
תאוצת דגם "לומנאו סמברה" בין 0-100 קמ"ש היא 8.0 שניות.
לומנאו סמברה "מכונית הטיה"

"לומנאו סמברה" מוגדרת כמכונית הטיה (באנגלית:"Tilting car").
מכונית הטיה הוא סוג מיוחד של רכב שיש לו את היכולת לשנות את הזווית בין הכביש לתחתית תא הנוסעים בצורה כזו שיש כוחות מופחתים אופקיים בעת נהיגה.
זווית ההטיה המקסימלי של הרכב עומד על 25°.
תמונות

לומנאו סמברה
לומנאו סמברה
לומנאו סמברה
ראו גם

מכונית מיקרו
מכונית חשמלית
לקריאה נוספת

לומנאו סמברה
לומנאו סמברה - מכונית חשמלית עירונית
לומנאו סמברה - תמונה
הערות שוליים

↑  לומנאו סמברה קונספט - נתוניםautoblog.it/post
↑  דגם "לומנאו סמברה" מפרט טכני technologicvehicles
↑  לומנאו - פשיטת רגל
↑  דגם "לומנאו סמברה"jalopnik
↑  לומנאו סמברה - הסבר טכני
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לומנאו סמברה".
כחלון הינבוט

| כחלון הינבוט |
| --- | --- |
   כחלון הינבוט זכר, כנפיים אחוריות, הודו    כחלון הינבוט, כנפיים אחוריות, הודו
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: כחליליים
סוג:: Azanus
מין:: כחלון הינבוט
שם מדעי
 Azanus jesous ‏Guérin-Méneville, 1847

כַּחְלוֹן הַיַּנְבּוּט (שם מדעי: Azanus jesous, שם עברי קודם: כחליל הינבוט) הוא פרפר קטן ממשפחת הכחליליים. הפרפר הנפוץ באזור המזרח התיכון, אפריקה ובהודו ומיאנמר.
בישראל הוא מעופף במהלך כל חודשי השנה ומקים דורות רבים. הוא נפוץ בעיקר בקעת ים המלח ובקעת הירדן אך קיים ברחבי הארץ.
טווח תפוצה

כחלון הינבוט נפוץ במזרח התיכון במצרים, סוריה, ירדן וישראל. באפריקה הוא נפוץ באזורי סוואנה ובאזורים יבשים במזרח המזרח התיכון במרוקו, חצי האי ערב, הפרפר נפוץ גם באזור האינדומלאי, בהודו, סרי לנקה ומיאנמר אם כי הוא נעדר במערב בנגל.
ביולוגיה וסביבת מחיה

הצמח הפונדקאי של כחלון הינבוט הוא ינבוט השדה ושיטה סלילנית. פרפר זה מעדיף אזורים יבשים בקרבת חופים, אזורים בעלי אקלים צחיח למחצה, גדות נהרות ונחלים, ערבות ומדרונות סלעיים. בדומה למינים אחרים במשפחת הכחליליים, הזחל מקיים יחסי גומלין עם נמלים. קשר זה מגן עליהם מטורפים טבעיים כמו צרעות וזבובים. הם נצפו מקיימים יחסי גומלין עם נמלי עבודה ממשפחת הנמליים. הנמלים ניזונות מנוזל המופרש על ידי זחלי הפרפר, לאחר הנשל השלישי והרביעי, הפרשות נוזליות אלו מכילות חומצות אמינו וסוכרים חיוניים עבור הנמלים. הנמלים בתמורה מגנות על הזחלים מטורפים.
תיאור

מוטת הכנפיים של כחלון הינבוט היא 18–28 מ"מ. הנקבה לרוב מעט גדולה מהזכר. הפרפר ממעט לפתוח את כנפיו ומנופף בכנפיו באופן מהיר מאוד בעת ההתעופפות, תכונות אלו יחד עם גודלו הקטן עשויות להוות קושי בזיהויו. הוא דומה מאוד למין כחלון השיטה. הזכר בעל כנפיים קדמיות בצבע כחול-סגלגל בהיר יותר משל כחלון השיטה. בנוסף הגוון הכחול הכהה יותר בבסיס הכנפיים (הקרוב לגוף) בולט יותר. הזכר בעל כנפיים קדמיות חומות-כחלחלות, ורידי הכנפיים בצבע כהה בולט יותר. הכנפיים הקדמיות של הנקבה בצבע חום בהיר, עם כתמים שחורים ליד גבולות הכנפיים. הכנפיים הקדמיות תחומות בגבול חום דק ולאחריו שולי הכנפיים עם שערות לבנות דקות.
הכנפיים האחוריות דומות בשני המינים. הכנפיים האחוריות בצבע לבן קרמי-אפרפר. שורת לונולות שחורות המוקפות בחום בהיר נמצאת על גבול הכנף. קרוב למרכז הכנף קיימים מספר כתמים שחורים דומים. בבסיס הכנף, ליד גוף הפרפר, ישנו פס שחור אופקי.
קצות המחושים, הראש, הבטן ובית החזה בצבע חום כהה. המחושים בצבע חום עם נקודות לבנות, קרוב לאיברי הרבייה צבע כחלכל, שאר הגוף התחתון בצבע לבן.
מחזור חיים > ביצה

הנקבה מטילה את הביצים בבודדים על עלי עלעלי הצמחים, הפרחים או הגבעולים של הצמחים הפונדקאים. הביצה עגולה, בצבע לבן-ירקרק וחלקה העליון שטוח. אורכה 0.25–0.5 מ"מ וגובהה כ-0.25 מ"מ. הביצה מרושתת בכ-24 צלעות היוצרת מהין משושים בצדדים. הביצה בוקעת לאחר כשבוע.
מחזור חיים > זחל

הזחל אינו אוכל את הביצה וניזון מהניצנים והפרחים של הצמח בעת גדילתו. בעת בקיעתו הזחל בגודל 1 מ"מ. הוא שעיר וירקרק ולאורך גבו שני פסים לבנים דקים. צבעו משמש לו להסוואה בעלי הצמח. גודל הזחל המרבי הוא 10–12 מ"מ.
מחזור חיים > גולם

הגולם בגודל של כ-9 מ"מ. הגולם תלוי על ענפים אך עשוי גם להיות מוקם על הקרקע בין ענפים יבשים או גופים אחרים. צבעו של הגולם ירוק-אפור כהה ותקופתו היא עשרה ימים.
לקריאה נוספת

יצחק איזנשטין, על פרפרים וצמחים בארץ־ישראל, משרד הביטחון, תשמ"ח, עמ' 129–130, מסת"ב 965-05-0380-3
הערות שוליים

↑  כחלון הינבוט באתר הרשימה האדומה של IUCN
1 2 3 4  על פרפרים וצמחים בארץ־ישראל, עמ' 129
1 2  כחליל הינבוט, באתר מן השדה, ‏2014-06-29
↑  כחלון הינבוט, באתר parpar (באנגלית)
↑  António Bivar-De-Sousa, Sasha Vasconcelos, Luís F. Mendes, Torben B. Larsen, Butterflies of Guinea-Bissau: VIII. New data, new reports, corrections and biodiversity (Lepidoptera: Papilionoidea), Zootaxa 4201, 2016-12-01, עמ' 1 doi: 10.11646/zootaxa.4201.1.1
↑  Adam Miles Cotton, Zdenek Faltynek Fric, Inder Jit Gupta, Paul Van Gasse, A Synoptic Catalogue of the Butterflies of India, Butterfly Research Centre, Bhimtal & Indinov Publishing, New Delhi, 2015. (באנגלית)
1 2  African babul blue – LEPIDOPTERA LIBANOTICA, butterflies.spnl.org
1 2 3  AFROTROPICAL BUTTERFLIES, 2018, עמ' 3
1 2 3  Charles Thomas Bingham, Butterflies. Vol. I-II., London : Taylor and Francis; Calcutta and Simla, Thacker, Spink, & Co.; [etc.,etc.], 1905-1907
↑  metamorphosis
כחלון הקוטב

| כחלון הקוטב |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: כחליליים
סוג:: Zizeeria
מין:: כחלון הקוטב
שם מדעי
 Zizeeria karsandra ‏מור, 1865

כַּחְלוֹן הַקֹּטֶב (שם מדעי: Zizeeria karsandra) בעבר כונה כחליל הקוטב, הוא פרפר קטן ממשפחת הכחליליים. המין תואר לראשונה על ידי פרדריק מור ב-1865.
כחלון הקוטב נפוץ בישראל במהלך כל השנה ומקים מספר דורות ברצף.
בעברית שמו נגזר מהצמח ממנו ניזון בעיקר הקוטב המצוי (Tribulus terrestris).
תיאור

פרדריק מור תיאר את המין ב-1865: "חלקו עליון בצבע סגול-חום. חלקו התחתון בצבע חום-אפרפר עם שוליים חיצוניים המוגדרים בקו חום. הכנף קדמית בחלק התחתון בעלת כתם בתוך תא המורכב מכתמים בצורת דיסקות, חלקו התחתון של התא הוא כתם בצורת מהין חצי עיגול, מעליו כתם וסדרה של שישה כתמים שחורים המוקפים בפס לבן דקיק; שולי הכנפיים והקו מתחתם, אשר עוברים בצורה קשתית לצדי הכנפיים, בצבעים חומים חיוורים ולבנים. על הכנף האחורית שנים עשר כתמים שחורים, ופס חצי כדורי, מוקפים בלבן; שול הכנף הוא קו חום בהיר, עם כתמים בהירים המוקפים בלבן, ושורה תת-שולית של קשתות לבנבנות חומות: שיערות דקיקות (cilia) בסוף הכנפיים בצבע חום אפרפר."
מוטת הכנפיים של כחלון הקוטב היא 15–20 מ"מ, גודל זה הוא קטן גם בהשוואה למינים אחרים במשפחת הכחליליים. גודלו ונטייתו לעופף קרוב לקרקע גורמת לכך שיהיה קל לפספס אותו במראית העין.
הזכר בעל צבע כחול בכנפיו הפנימיות והנקבה בעלת צבע חום.
בית גידול

מין זה נצפה לרוב בסביבה הנפוצה למינים נוספים במשפחת הכחליליים. לרוב שטחי מדשאות פתוחים, אזורי דשא ועשב בצמוד למדרכות ושבילים, אזורים לחים בקרבת העיר או בצמוד לים. מקומות אילו הם גם בית הגידול של הצמח הפונדקאי של מין זה, ארכובית שבטבטית.
תפוצה

מין זה נפוץ מדרום הים התיכון, ברצועה רחבה עד הודו, סרי לנקה, איי אנדמן וניקובר, מיאנמר, תאילנד, מלזיה, יונאן, אינדונזיה, הפיליפינים, חצי האי ערב, איחוד האמירויות הערביות, ערב הסעודית ועומאן, גינאה החדשה וצפון ומזרח אוסטרליה.
אקולוגיה

הביצים מוטלות אחת בכל פעם ועם מרווחים. הביצה היא בצבע לבן-ירקרק עד כחלחל בזמן ההטלה והופכת לצבע אפור קרמי לקריאת הבקיעה. גודלה לרוב הוא כ-0.5 מ"מ קוטר ו-0.3 מ"מ גובה, צורת הביצה היא עגולה וחלקה העליון שטוח.
צמחי מזון

צמחי המזון המתועדים כוללים:
Zornia diphylla
Amaranthus viridis (בקשר עם סמביוטי עם הנמלה Tapinoma melanocephalum)
Amaranthus tricolor
Amaranthus viridis
Melilotus indica
אלפלפה
Zornia diphylla
Trifolium alexandrinum
Glinus lotoides
Tribulus cistoides
Tribulus terrestris
שימור

ביוון מין זה מוגדר כפגיע עקב הפגיעה העזה והבנייה בבתי הגידול שלו. מסיבה זו כחלון הקוטב נחשב לפרפר מוגן לפי החוק היווני. הסכנה הגדולה ביותר ככל הנראה עבור מין ביוון היא שינוי מרחב המחיה שלו וחוסר הסתגלות למרחבים חדשים עקב בנייה ופיתוח של כבישים אזרחיים.
גלריה

עליון (זכר)
עליון (נקבה)
בהיידרבאד, הודו
הערות שוליים

↑  פרפרים [בעלי חיים (תשע"ח) | מונחי האקדמיה], באתר terms.hebrew-academy.org.il
1 2  R. K., Varshney; Smetacek, Peter (2015). A Synoptic Catalogue of the Butterflies of India. New Delhi: Butterfly Research Centre, Bhimtal & Indinov Publishing, New Delhi. p. 135. doi:10.13140/RG.2.1.3966.2164. ISBN 978-81-929826-4-9.
↑  כחליל הקוטב (Zizeeria karsandra), באתר iNaturalist Israel
↑  Swinhoe, Charles (1905–1910). Lepidoptera Indica: Volume VII. London: Lovell Reeve and Co. pp. 258–260.
1 2 3  Christos J. Galanos, Bionomics of Freyeria trochylus (Freyer, 1844) and Zizeeria karsandra (Moore, 1865) (Lepidoptera, Lycaenidae) on Rodos Island, Greece, Nota Lepidopterologica 43, 2020-04-15, עמ' 139–150 doi: 10.3897/nl.43.48535
↑  כחלון הקוטב, באתר parpar (באנגלית)
↑  Savela, Markku (17 בנובמבר 2018). "Zizeeria karsandra (Moore, 1865)". Lepidoptera and Some Other Life Forms. נבדק ב-10 בינואר 2020. {{cite web}}:  (עזרה)
↑  Lazaros N. Pamperis, The butterflies of Greece, 2nd ed., rev. and enl, Athens: Editions Pamperis, 2009, עמ' 766, ISBN 978-960-92740-1-2
לאי סאנג יאנג

| --- | --- |

 לידה:  5 בינואר 1952 (בת 72) הונג קונג, האימפריה הבריטית 
 ענף מדעי:  מערכת דינמית 
 מקום לימודים:  אוניברסיטת ויסקונסין-מדיסון  אוניברסיטת קליפורניה בברקלי 
 מנחה לדוקטורט:  רופוס בואן 
 מוסדות:  אוניברסיטת ניו יורק  אוניברסיטת אריזונה  אוניברסיטת קליפורניה בלוס אנג'לס  אוניברסיטת נורת'ווסטרן 
 תלמידי דוקטורט:  William John Cowieson, פאול ארתור רייט, אלישע קובר, José Koiller, סטניסלב מילצ'ב מינטצ'ב, Tatiana Yarmola, מארק פרנסיס דמרס, Linda Fahlberg-Stojanovska, כריסטופר ג'ון קליבלנד, Huyi Hu, Zheng Liu, Alex Blumenthal 
 פרסים והוקרה:  פרס רות ליטל סאטר (1993)  הרצאת סופיה קובלבסקיה (2007)  פרס היינץ הופף (2023)  עמיתת האקדמיה האמריקאית לאמנויות ולמדעים (2004)  הרצאת נתר (2005)  מלגת גוגנהיים (1997)  פרס רולף שוק (2024) 
 www.cims.nyu.edu/~lsy
 
לאי סאנג לילי יאנג (באנגלית: Lai Sang Lili Young, נולדה ב-5 בינואר 1952) היא מתמטיקאית אמריקאית ממוצא סיני המשמשת כפרופסור למדעים מן המניין על שם הנרי ולוסי מוזס, וכפרופסור למתמטיקה ולמדעי המוח באוניברסיטת ניו יורק. היא עשתה עבודה חלוצית על מערכות דינמיות, תחומי העניין שלה בתאוריה הארגודית (אנ') כוללים חיבורים לתורת ההסתברות ולפיזיקה סטטיסטית, ומערכות כאוטיות דינמיות הן המומחיות שלה. יאנג עוסקת גם במודלים חישוביים ובמדעי המוח.
קורות חייה

יאנג נולדה בהונג קונג, שם גדלה ולמדה, והיגרה לארצות הברית כדי לקבל השכלה גבוהה במתמטיקה. היא למדה באוניברסיטת ויסקונסין וקיבלה תואר ראשון בשנת 1973. היא עברה לאוניברסיטת קליפורניה בברקלי, שם קיבלה תואר שני (בשנת 1976) ודוקטורט (בשנת 1978). אחרי הדוקטורט היא לימדה באוניברסיטת נורת'ווסטרן, באוניברסיטת מישיגן (בשנים 1980–1986), באוניברסיטת אריזונה (בשנים 1987–1990), ובאוניברסיטת קליפורניה בלוס אנג'לס (בשנים 1991–1999). החל משנת 1999 היא משמשת כפרופסור למדעים בתקן על שם הנרי ולוסי מוזס במכון קורנט למדעי המתמטיקה (CIMS) של אוניברסיטת ניו יורק
מחקר

תחום המחקר העיקרי של יאנג הוא מערכות דינמיות (ענף של המתמטיקה המודרנית העוסק בהתפתחותיות זמן של תהליכים טבעיים איטרטיביים). מוקדם יותר בקריירה שלה, עבודתה סבבה סביב תאוריית הכאוס המתמטית, ובמיוחד בנושאים כמו אקספוננטי ליאפונוב, אנטרופיה, ממד פרקטלי, ומושכים מוזרים. היא גילתה שהרבה פעמים מערכות דטרמיניסטיות כאוטיות מייצרות סטטיסטיקה דומה לסטטיסטיקה המיוצרת על ידי תהליכים אקראיים. היא עבדה גם עם מודלים ממשיים, כמו מערכות חלקיקים (ביליארדים).
בעשר השנים האחרונות תחום המחקר שלה עבר למערכות דינמיות גדולות, אקראיות, ולא מאוזנות (מחוץ לשיווי משקל). דוגמה למערכת כזו היא רשת המורכבת מהרבה מערכות דינמיות קטנות.
במקביל, יאנג פיתחה עניין במערכת דינמית מורכבת מסוימת: המוח. חלק גדול מהמחקר שלה כיום הוא במדעי המוח התאורטיים.
יאנג זכתה במלגת אלפרד סלואן בשנת 1985 (מענק השמור לבודדים אשר בזמן שש השנים של השגת הדוקטורט מפגינים את "ההבטחה הבולטת ביותר לתרום תרומה מכריעה לידע חדש"). היא גם זכתה במלגת גוגנהיים בשנת 1997.
בשנת 1993 יאנג זכתה בפרס סאטר המוענק בשל "תרומות מחקר מצטיינות המתמשכות על פני תקופה של חמש שנים על ידי מתמטיקאית".
בשנת 2004 יאנג נבחרה להיות חברה באקדמיה האמריקנית לאומניות ומדעים ("חברה בינלאומית המורכבת ממדענים, חוקרים, אמנים, אנשי עסקים, ומנהיגים המובילים בעולם").
הערות שוליים

1 2 3 4 5  Lai-Sang Young, Association for Women in Mathematics, ‏2005 (ארכיון)
1 2 3 4  לאי סאנג יאנג, LAI-SANG YOUNG, האתר של לאי סאנג יאנג
1 2  לארי רידל, Lai-Sang Young, Agnes Scott College, ‏February 25, 2016
| --- | --- |
בקרת זהויות :  NLI: 987007423407505171  BIBSYS: 90129723  dblp: 83/8139  GND: 1037696441  ISNI: 0000 0001 1723 7248  LCCN: n83328022  MGP: 31479  NTA: 068908512  RERO: 02-A023638533  SUDOC: 170958612  VIAF: 165998481   WorldCat (עם VIAF): 165998481
כלב דם

| --- | --- |

כלב דם
 ארץ מוצא:  בלגיה צרפת בריטניה
 תכונות
 משקל:  49-65 ק"ג
 גובה כתפיים:  58-72 ס"מ
 גובה:  68 ס״מ 
 
כלב דם (באנגלית: bloodhound או St. Hubert Hound) הוא גזע של כלב גדול אשר פותח באופן מיוחד לאיתור עקבות ריח אדם. בגלל תכונה ייחודית זו כלב הדם נמצא בשימוש תכוף של רשויות חוק שונות כדי לאתר אסירים נמלטים או נעדרים. כלב הדם עושה שימוש בחוש ריח מפותח באופן יוצא דופן המאפשר לו לעקוב אחר ריחו של אדם, שעות ואפילו ימים לאחר שחלף במקום, לאורך מרחקים גדולים. השילוב שבין חוש ריח חד וכושר התמדה חזק, עשו את כלב הדם לכלב המעקב הטוב ביותר הקיים היום.